JUNIORI STPS Turvallisuusohjeistus

1. Turvallisuusohjeistuksen tavoite

Suunnitelman tavoitteena on häiriön tai onnettomuuden jälkeen saada seuran toiminta mahdollisimman pian jatkumaan normaalilla tavalla, siinä muodossa kuin se oli ennen tapahtumaa. Suunnitelman tavoitteena on pyrkiä ennalta ehkäisemään ei-toivottuja tapauksia ja antaa ohjeita näiden tapausten sattuessa.

Seura päivittää vuosittain seuran arvoja, toiminnan linjauksia ja toimintatapoja, jotka myöskin tukevat turvallista seuratoimintaa. Seura edellyttää joukkueilta johtoryhmän nimeämistä, joka vastaa joukkueen turvallisesta ja tasapuolisesta toiminnasta. Lisäksi joukkueet tekevät yhteiset pelisäännöt, jossa henkinen ja fyysinen turvallisuus ilmenevät. Jokainen pelaaja ja perhe sitoutuvat toimimaan Juniori STPS arvojen, toimintatapojen, linjausten ja joukkueen pelisääntöjen mukaisesti.

2. Turvallisuusorganisaatio

Seuran Johtokunta vastaa siitä, että seuralla on turvallisuussuunnitelma, määrittää

hyväksyttävän turvallisuustason sekä hyväksyy turvallisuussuunnitelman. Harrastuspaikkojen turvallisuudesta ja kunnosta vastaa ko. tilan omistaja, vuokralainen tai vastaavataho. Seuran toimihenkilöiden tulee tarvittaessa huomauttaa Kenttien / tilojen epäkohdista kenttien omistajalle tai haltijalle.

Pelaajien turvallisuudesta harjoitusten ja pelien aikana vastaa valmentajat / vastuuhenkilöt, jotka ovat vastuussa ensiapulaukusta ja mahdollisesta ensiavusta, sekä ottelu-, että harjoituspaikkojen turvallisuudesta.

3. Turvallisuusuhka (sisätilat)

Vakavan häiriön, tulipalon tai kaasu- ja myrkkyvaaratilanteessa on varmistettava aina ensin ihmisten turvallisuus esim. evakuoimalla ihmiset ko. paikan omalle kokoontumispaikalle. Kun ihmiset ovat turvassa ja apu hälytetty, on pyrittävä poistamaan mahdollinen uhkatekijä ja minimoimaan mahdollinen vahinko.

Toimenpiteet turvallisuusuhan sattuessa:

• tee nopea tilannearvio
• tarkista loukkaantuneet
• hälytä apua, yleinen hätänumero 112

• käynnistä mahdollinen evakuointi
• pysy rauhallisena ja esiinny selkeäst

Toimenpiteet tulipalon sattuessa

• ole rauhallinen
• yritä sammuttaa palo mahdollisilla apuvälineillä

• hälytä pelastuslaitos, yleinen hätänumero 112

• varmista, ettei paloalueelle ole jäänyt ihmisiä
• sulje ovet ja ikkunat

• poistu tilasta
• varoita lähiympäristöä palosta
• opasta pelastuslaitos paikalle.
• Jos kyseessä on mahdollinen pommiuhka, on tila heti evakuoitava ja hälytettävä viranomaiset paikalle.

4. Tapaturmat ja sairaudet

Harjoitustilanteissa on aina oltava mukana ensiapulaukku sekä ensiapuvastaava. Jos tapaturma vaatii välittömästi sairaala/lääkärihoitoa, eikä pelaajan vanhempia ole paikalla, valmentaja, huoltaja tai muu aikuinen lähtee saattamaan pelaajaa. Jos valmennettavan ryhmän kanssa ei jää toista valmentajaa tai huoltajaa, ryhmän harjoitukset keskeytetään. Kaikissa tapahtumissa on oltava joukkueen tai seuran henkilö, jolla on vanhempien tai huoltajien yhteystiedot.

Lääkärinhoitoa tarvitsevista tapaturmista tulee tiedottaa Seuran puheenjohtajalle.
Kaikissa harjoituksissa ja otteluissa tulee olla ensiapulaukku aina mukana. Ensiapulaukusta vastaa joukkueiden Ensiapuvastaavat.

Vanhemmat ovat vastuussa siitä, että lapset ovat harjoituksissa ja leireillä aina harjoituskunnossa. Vanhempien vastuulla on tiedottaa valmentajille pelaajan voimakkaista allergioista ja muista mahdollisista sairauksista. Yhteisissä tapahtumissa yleinen siisteys on tärkeää ja pelaajien tulee pestä kätensä riittävän usein ja huolehtia juomapullonsa puhtaudesta. Varsinkin kesällä on tärkeää, että pelaaja juo riittävästi nestettä päivän aikana.

Toiminta tapaturman tai sairauskohtauksen sattuessa:

• tee nopea tilannearvio ja selvitä mitä on tapahtunut
• onko potilas tajuissaan ja hereillä, hengittääkö hän, toimiiko sydän
• elvytys aloitettava heti ja vasta sitten tehdään hälytys
• käynnistä potilaan ensiapu (pienet vammat hoidetaan paikalla)
• hälytä apua
• pääkolhun tai luuvamman saaneen lapsen siirtelyä ja liikuttelua tulee välttää ennen ensiapuhenkilöstön saapumista
• ota ensiapulaukku käyttöön ja pyydä apua mahdolliselta ensiaputaitoiselta

5. Tapahtumat, jossa turvallisuussuunnitelmaa noudatetaan

Ottelut, turnaukset ja muut seuran tapahtumat:

Seuralla on vastuu järjestämiensä Tapahtumien turvallisuudesta. Seuran järjestämien yleisten tapahtumien esim. turnauksien järjestyksenvalvojien ja ensiapuhenkilöstön lukumäärän määrää viranomaiset tapahtuman koon mukaan. Tapahtumien organisaatiossa on nimetty turva-asioista vastaava henkilö, jonka tehtävänä on selvittää kunkin hallin, salin, kentän turvallisuusohjeet ja seuran velvollisuudet.

Tapahtumissa tulee olla aina nimetty: turvallisuusvastaava

Otteluissa ja pelitapahtumissa Joukkueet vastaavat tapahtumien turvallisuudesta ja noudattavat seuran yleistä turvallisuus ohjeistusta. Pelitapatumissa tulee aina olla ensiapuvastaava.

Pelialueet, pukusuojat, kioski ym. käytettävät tilat tulee tarkastaa ennen pelitapahtuman alkamista ja tapahtuman jälkeen.

Otteluissa ja pelitapahtumissa järjestävä joukkue vastaa tapahtumassa mukana olevien henkisestä ja fyysisestä turvallisuudesta. Kaikkiin epäasialliseen käytökseen katsojien, pelaajien ja valmentajien taholta on puututtava ja niistä on raportoitava seuran vastuuhenkilöille.

Lisäksi on aina huolehdittava turvallisuus ulkopuolisen uhan yllättäessä: raju tuuli, myrsky, salamointi, jolloin on syytä keskeyttää ottelut ja siirtyä turvallisesti sisätiloihin.

Ulkopuoliset tapahtumat:

Ulkopuoliset turnaukset ovat järjestävän seuran vastuulla.

Kun ulkopuolisiin Turnauksiin lähtee suurempi ryhmä, tulee valmentajien lisäksi mukana olla tarpeellinen määrä aikuisia ns. huoltohenkilöitä.

Harjoitukset:

Harjoituksissa noudatetaan ko. olevan tilan omia turvallisuussääntöjä ja toimintaohjeita. Liikuntatilojen varauloskäytävät ja toimintaohjeet poikkeustilassa tulee selvittää syyskauden alussa ensimmäisten harjoitusten yhteydessä. Valmentajien antamia ohjeita tulee pelaajan noudattaa tapaturman välttämiseksi. Valmentajien tulee käydä pelaajien kanssa ennen kauden alkua läpi yhteiset pelisäännöt, joita kaikkien tulee noudattaa. Pelisääntöjä on hyvä kerrata kauden aikana.

Leirit yms.:

Seura on laatinut turvallisuussäännöt, joihin lasten ja vanhempien tulee kirjallisesti sitoutua ennen leirin alkua. Ennen leiriä tarkistetaan, edellyttääkö leiripaikka jotain erityistä tarkennusta sääntöihin. Harjoituksissa noudatetaan edellä mainittuja harjoitusten turvallisuussääntöjä ja turvallisuusohjeita. Valmentajat huolehtivat siitä, että leirille lähtijöillä on käytettävissä voimassa oleva valmentajien/joukkueenjohtajien laatima leiriohje.

Matka tapahtumiin ja leireille:

Kun joukkue lähtee matkalle yhdessä, on joukkueen tehtävä pyrkiä varmistamaan turvallinen liikkuminen. Pyri aina huolehtimaan, että kuljettaja ja ajoneuvo ovat kunnossa. Matkaan tulee varata myös riittävästi aikaa huomioiden näin huonon ajokelin ja ruuhkan.

Majoittuminen:

Kun joukkue on matkoilla ja yöpyy yhdessä, on turvallinen majoittuminen tärkeää. Kun käytetään yleisiä majoituspalveluja, on niillä vastuu turvallisuudesta. Majoituspaikan varauloskäytävien sijainti tulee yhdessä selvittää ja harjoitella vähintään kerran poistumista niiden kautta.

Henkinen turvallisuus:

Seuralla on käytössä Reilun Pelin toimintaohje, joka jokaisen joukkueen tulee käydä läpi ennen kauden alkua ja tiedottaa perheitä ohjeeseen tutustumisesta. Seuran kaikki toiminta tulee olla reilun pelin mukaista ja jokaiseen epäasialliseen käytökseen puututaan, reilun pelin toimintaohjeen mukaisesti.

6. Hälytyksen anto viranomaisille

• Soita 112
• Kerro nimesi
• mistä soitat
• miksi soitat
• järjestä opastus tapahtumapaikalle
• älä sulje puhelinta, ennen kuin olet saanut luvan

7. Yhteystiedot

Vastuu turvallisuustiedottamisesta on seuran puheenjohtajalla tai siihen puheenjohtajan erikseen nimeämällä henkilöllä.

Seuran Puheenjohtaja

Sami Ilvonen: 0405004888